ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0198/97 υποβολή: Bernie Malone (PSE) προς το Συμβούλιο (6 Φεβρουαρίου 1997)

Θέμα: Χρησιμοποίηση μισθοφόρων στην Περιοχή των Μεγάλων Λιμνών

Γνωρίζει το Συμβούλιο ότι χρησιμποιήθηκαν 200-300 μισθοφόροι, μερικοί εκ των οποίων είναι Γάλλοι, στην Περιοχή των Μεγάλων Λιμνών της Κεντρικής Αφρικής και τι δράση προτίθεται να αναλάβει για να τερματισθεί αυτή η δραστηριότητα που υποσκάπτει τη θέση της ΕΕ στο θέμα αυτό;

Απάντηση (30 Μαΐου 1997)

Το Συμβούλιο έχει υπόψη του τις πολυάριθμες αναφορές για την ύπαρξη ξένων μισφοθόρων διαφόρων εθνικοτήτων στο Ζαΐρ. Η Επίτροπος Μπονίνο ανέφερε ότι είδε ορισμένους κατά τη διάρκεια της πρόσφατης επίσκεψής της στο Κισαγκάνι τν 1η Φεβρουαρίου 1997.

Το Συμβούλιο εξέφρασε τη θέση του για το ζήτημα των ξένων μισθοφόρων σε δήλωση της Προεδρίας της 17ης Φεβρουαρίου 1997, στην οποία καταδικάζει απερίφραστα οιαδήποτε παρέμβαση στις συγκρούσεις και ζητά να αποσυρθούν όλες οι εξωτερικές και μοσθοφορικές δυνάμεις.
ΓΡΑΠΤΗ ΕΡΩΤΗΣΗ E-0977/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στη Δανία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Δανία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0622/97 υποβολή: Phillip Whitehead (PSE) προς την Επιτροπή (4 Μαρτίου 1997)

Θέμα: Εναέριες μεταφορές

Δεδομένου ότι ένα από τα πραγματικά εμπόδια όσον αφορά τον ανταγωνισμό στον τομέα των εναέριων μεταφορών είναι η έλλειψη διαθέσιμου χρόνου χρήσης για τους νεοεισερχομένους στην αγορά ανταγωνιστές η οποία οφείλεται, στην πραγματικότητα, σε ιστορικά δικαιώματα που κατέχουν ορισμένοι μεταφορείς σε δρομολόγια.

1. Ποιά είναι η πρόοδος που συνετελείται από την Επιτροπή όσον αφορά την τροποποίηση του Κανονισμού 95/93 ΕΟΚ ((ΕΕ L 14 της 22.1.1993, σελ. 1 )) του Συμβουλίου σχετικά με την κατανομή του διαθέσιμου χρόνου χρήσης στους κοινοτικούς αερολιμένες;

2. Ποιά είναι η άποψη της Επιτροπής σήμερα σχετικά με τις συναλλαγές όπως εκφράζονται σε χρήμα όσον αφορά τον διαθέσιμο χρόνο χρήσης;

Απάντηση του κ. Kinnock εξ ονόματος της Επιτροπής (21 Απριλίου 1997)

Η Επιτροπή ανέθεσε σε συμβούλους να εκπονήσουν πλήρη ανάλυση σχετικά με την εφαρμογή του κανονισμού (ΕΟΚ) αριθ. 95/93 του Συμβουλίου. Το θέμα αυτό συζητήθηκε στο πλαίσιο διαβουλεύσεων με ειδικούς από τα κράτη μέλη και τη βιομηχανία. Με βάση τις πληροφορίες που προέκυψαν, η Επιτροπή εκπονεί επί του παρόντος προτάσεις προς το Συμβούλιο με στόχο την τροποποίηση του κανονισμού.

Μία από τις δυνατότητες που εξετάζονται είναι αγοραπωλησίες του χρόνου διάθεσης των αεροδιαδρόμων (slot) μεταξύ των αεροπορικών εταιρειών. Η θέσπιση αυτού του μηχανισμού επιφέρει αρκετές συνέπειες τις οποίες αξιολογεί επί του παρόντος η Επιτροπή. Πρόταση για την αναθεώρηση του κανονισμού θα υποβληθεί στο Συμβούλιο όσο το δυνατό συντομότερα.
ΓΡΑΠΤΗ ΕΡΩΤΗΣΗ Ε-0442/97 υποβολή: Anita Pollack (PSE) προς την Επιτροπή (19 Φεβρουαρίου 1997)

Θέμα: Κινέζικη ιατρική και απειλούμενα είδη

Τι μέτρα έχει σκεφθεί να λάβει η Επιτροπή για να στηρίξει την Κινέζικη Κυβέρνηση προκειμένου αυτή να αλλάξει την παραδοσιακή της ιατρική που χρησιμοποιεί ζώα, ιδιαίτερα τα απειλούμενα με εξαφάνιση είδη όπως στην περίπτωση των κόκαλων τίγρης, και να στραφεί στις θεραπείες με βότανα;

Απάντηση της κυρίας Bjerregaard εξ ονόματος της Επιτροπής (1η Απριλίου 1997)

Η χρήση κεράτων ρινόκερου, οστών τίγρης και χοληδόχων κύστεων αρκούδας στην παραδοσιακή ιατρική της Ανατολικής Ασίας είναι ένα θέμα που εξακολουθεί να μας απασχολεί. Έχει εγγραφεί στην ημερήσια διάταξη πολλών συνεδριάσεων της συνδιάσκεψης των μερών της σύμβασης για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση (CITES). Το 1995 εκδόθηκαν ειδικά ψηφίσματα για το θέμα της διατήρησης του ρινόκερου και της τίγρης. Στην επόμενη συνεδρίασή της που θα πραγματοποιηθεί στο Harare από 9 έως 20 Ιουνίου 1997, η συνδιάσκεψη των μερών της CITES θα εξετάσει σχετικό έγγραφο που υπέβαλε το Ηνωμένο Βασίλειο.

Η χώρα αυτή προτείνει σειρά συγκεκριμένων δράσεων και πρωτοβουλιών που μπορούν να αναλάβουν τα συμβαλλόμενα μέρη της CITES για τη διευθέτηση των διαφόρων προβλημάτων του εν λόγω εμπορίου (βιολογικών, κοινωνικών, πολιτιστικών και διαδικαστικών). Μία από τις προτάσεις αυτές αφορά το θέμα στο οποίο αναφέρεται το Αξιότιμο Μέλος του Κοινοβουλίου, προβλέποντας συγκεκριμένα, ενθάρρυνση της έρευνας και της χρήσης υποκατάστατων και εναλλακτικών θεραπευτικών μέσων (όχι αναγκαστικά βοτάνων).

Η Επιτροπή υποστηρίζει τις προτάσεις του Ηνωμένου Βασιλείου και, με βάση τα αποτελέσματα της συνεδρίασης του Ιουνίου, θα εξετάσει τους τρόπους με τους οποίους θα συμβάλει στην υλοποίηση των συστάσεων που θα έχουν συμφωνηθεί.
ΓΡΑΠΤΗ ΕΡΩΤΗΣΗ E-0262/97 υποβολή: Richard Howitt (PSE) προς την Επιτροπή (7 Φεβρουαρίου 1997)

Θέμα: Διεύρυνση και ματαρρύθμιση των διαρθρωτικών ταμείων

Γνωρίζει η Επιτροπή ότι οι πολίτες ενδέχεται να αποτραπούν να συμμετάσχουν στη συζήτηση για τη μεταρρύθμιση των διαρθρωτικών ταμείων μετά το 1999, από εκθέσεις σύμφωνα με τις οποίες μετά την ως άνω ημερομηνία τα εν λόγω ταμεία θα στραφούν προς νέα κράτη μέλη της διευρυμένης ΕΕ;

Θα μπορούσε η Επιτροπή να διαβεβαιώσει ότι η Ευρωπαϊκή Ένωση θα συνεχίσει να στηρίζει τις αρχές της συνοχής εντός των σημερινών κρατών μελών και ότι θα υπάρξει μια «ανοικτή αναθεώρηση» που θα λάβει υπόψη τις ανάγκες των μειονεκτουσών περιοχών και περιφερειών σ' ολόκληρη την Ευρωπαϊκή Ένωση;

Απάντηση της κ. Wulf-Mathies εξ ονόματος της Επιτροπής (18 Μαρτίου 1997)

Η Επιτροπή θα υποβάλει στο Συμβούλιο μετά την ολοκλήρωση της διακυβερνητικής συνδιάσκεψης προτάσεις για την μελλοντική χρηματοδότηση όλων των πολιτικών της Κοινότητας. Θα ακολουθήσουν προτάσεις προς το Συμβούλιο για νέους κανονισμούς που θα ορίζουν τις προτεραιότητες, τα κριτήρια και τις μεθόδους ειδικά για την επόμενη γενιά διαρθρωτικών πολιτικών οι οποίες θα εφαρμοστούν από το έτος 2000.

Η Επιτροπή έχει ήδη υποβάλει κάποιες πρώτες σκέψεις για τη μελλοντική διαρθρωτική πολιτική στην έκθεση συνοχής που δημοσιεύτηκε τον Νοέμβριο του 1996 ((COM(96)542 )). Στα συμπεράσματα της έκθεσης, στο πλαίσιο της συνολικής προσπάθειας για τη βελτίωση της αποτελεσματικότητας, δίνεται έμφαση στην ανάγκη αφενός, να «εξασφαλιστεί μακροχρόνια στήριξη των φτωχότερων περιφερειών» των δεκαπέντε χωρών και, αφετέρου, να δοθεί ενίσχυση «στη διαδικασία προσαρμογής των διαφόρων περιφερειών, των τοπικών κοινοτήτων και των κοινωνικών ομάδων» στο υπόλοιπο της Κοινότητας.

Επιπλέον, προκειμένου η Επιτροπή να προετοιμαστεί για το μέλλον οργάνωσε μία συνδιάσκεψη για τις διαρθρωτικές πολιτικές, το φόρουμ συνοχής, το οποίο θα διεξαχθεί στις Βρυξέλλες από 28 έως 30 Απριλίου 1997. Το φόρουμ αυτό είχε ενθουσιώδη υποδοχή από τις εθνικές, περιφερειακές και τοπικές αρχές, τους κοινωνικούς εταίρους, τα ιδρύματα έρευνας και τις αντιπροσωπευτικές οργανώσεις απ' όλη την Κοινότητα που προσκλήθηκαν να λάβουν μέρος. Οι εκπρόσωποι θα έχουν την ευκαιρία να εξετάσουν τα επιτεύγματα του παρελθόντος και να συμβάλλουν, σε ένα πρώτο στάδιο, στη συζήτηση για τη μελλοντική κατεύθυνση της διαρθρωτικής πολιτικής.
ΓΡΑΠΤΗ ΕΡΩΤΗΣΗ E-0908/97 υποβολή: Kirsten Jensen (PSE) προς την Επιτροπή (12 Μαρτίου 1997)

Θέμα: Εμπορία προϊόντων υποκατάστασης του μητρικού γάλακτος

Το 1981 εγκρίθηκε στο πλαίσιο της ΠΟΥ, κώδικας όσον αφορά την εμπορία προϊόντων υποκατάστασης του μητρικού γάλακτος σε σειρά αναπτυσσομένων χωρών.

Σε συνέχεια της απόφασης αυτής, το Συμβούλιο ενέκρινε στις 18 Ιουνίου 1992 ψήφισμα με θέμα την εμπορία προϊόντων υποκατάστασης του μητρικού γάλακτος από παραγωγούς της ΕΚ σε τρίτες χώρες.

Το ψήφισμα αυτό έχει ως σκοπό να προωθήσει και να υποστηρίξει το θηλασμό και περιλαμβάνει ως προς τον κώδικα της ΠΟΥ ρητή απαγόρευση ορισμένων μορφών εμπορίας υποκατάστατων του μητρικού γάλακτος.

Λέγεται ότι έρευνες που διενεργήθηκαν από το Britains Institute of Child Health του Πανεπιστημίου του Λονδίνου και από την UNICEF έχουν αποδείξει ότι πέντε από τους μεγάλους παραγωγούς υποκατάστατων του μητρικού γάλακτος έχουν εφαρμόσει μεθόδους εμπορίας που αντιβαίνουν τόσο προς τον κώδικα της ΠΟΥ όσο και προς το ψήφισμα της ΕΕ. Οι πέντε αυτοί παραγωγοί είναι: η Milco (Δανία), η Nutritia (Ολλανδία), η Nestlι και Gerber (Ελβετία) και η Wyeth (ΗΠΑ).

Δεν φαίνεται να υπάρχει καμιά ρητή νομική βάση για να καταπολεμηθούν οι εν λόγω πρακτικές. Ποιά μέτρα προτίθεται η Επιτροπή να λάβει, βάσει του ψηφίσματος του Συμβουλίου της 18ης Ιουνίου 1992, για να επηρεάσει τον τρόπο εμπορίας των παραγωγών που έχουν την έδρα τους στην ΕΕ;

Απάντηση του κ. Bangemann εξ ονόματος της Επιτροπής (25 Απριλίου 1997)

Το ψήφισμα του Συμβουλίου της 18ης Ιουνίου 1992 για την εμπορία υποκατάστατων του μητρικού γάλακτος σε τρίτες χώρες από παραγωγούς εγκατεστημένους στην Κοινότητα αναγνώριζε ότι η εφαρμογή του διεθνούς κώδικα για την εμπορία υποκατάστατων του μητρικού γάλακτος θα εξασφαλίσει ότι οι πρακτικές εμπορίας δεν αποθαρρύνουν τις μητέρες να θηλάσουν.

Αναγνώριζε επίσης ότι η Κοινότητα δεν δύναται να νομοθετήσει για τρίτες χώρες και, ως εκ τούτου, εναπόκειται στις χώρες αυτές να λάβουν τα αναγκαία μέτρα προκειμένου να εφαρμόσουν τον διεθνή κώδικα στο έδαφός τους, όπως ενδείκνυται.

Τηρουμένης της αρχής αυτής, η Κοινότητα όρισε την Επιτροπή και τις αντιπροσωπείες της για να χρησιμεύσουν ως σημεία επαφής και να δεχθούν τυχόν καταγγελίες ή επικρίσεις από τις αρχές τρίτων χωρών όσον αφορά τις πρακτικές εμπορίας παραγωγών που εδρεύουν στην Κοινότητα.

Η Επιτροπή και οι αντιπροσωπείες της δεν έχουν λάβει καμμία καταγγελία ή επίκριση από τις αρχές τρίτης χώρες, βάσει της οποίας θα προέβαιναν σε ενέργειες σύμφωνα με το ψήφισμα του Συμβουλίου.
ΓΡΑΠΤΗ ΕΡΩΤΗΣΗ E-0616/97 υποβολή: Niels Kofoed (ELDR) προς την Επιτροπή (4 Μαρτίου 1997)

Θέμα: Ζωϊκό κεφάλαιο δηλωμένο στην EUROSTAT για τον υπολογισμό της πριμοδότησης πρόωρης εμπορίας

Μπορεί η Επιτροπή να ανακοινώσει ποιές κατηγορίες ζωϊκού κεφαλαίου και πόσα ζώα δηλώνονται στην EUROSTAT από τα 15 κράτη μέλη της ΕΕ ενόψει του υπολογισμού του προς εμπορίας μέρους σχετικά με την εισαγωγή της πριμοδότησης πρόωρης εμπορίας;

Απάντηση του κ. de Silguy εξ ονόματος της Επιτροπής (12 Μαΐου 1997)

Το μέσο βάρος που χρησιμεύει ως αναφορά για τη χορήγηση της πριμοδότησης για την πρόωρη διάθεση στην αγορά μοσχαριών καθορίστηκε με βάση τις στατιστικές για τις σφαγές βοοειδών που διατίθενται από τη Eurostat.

Σκοπεύοντας στην εναρμόνιση της αγοράς, τα χαρακτηριστικά των σφαγίων προσδιορίζονται σαφώς από την οδηγία 93/24/ΕΟΚ του Συμβουλίου, της 1ης Ιουνίου 1993 ((ΕΕ L 149 της 21.6.1993. )).

Πέρα από τα δεδομένα που συγκεντρώνονται στα σφαγεία, τα κράτη μέλη έχουν αναλάβει να προβαίνουν σε εκτίμηση των σφαγών που διαφεύγουν από την απογραφή, η οποία δε μεταβάλλει αισθητά το μέσο βάρος.

Έχοντας υπόψη αυτά τα στοιχεία, τα τελικά βάρη των ζώων, τα οποία επιτρέπουν να καθοριστεί η επιλεξιμότητα για την πριμοδότηση ανταποκρίνονται στα δεδομένα της Eurostat για το έτος 1995, εκτός από αυτά της Γερμανίας και της Δανίας, όπου εισήχθησαν τροποποιήσεις, για να προσαρμοστούν καλύτερα στις πραγματικές συνθήκες που επικρατούν στα σφαγεία. Αυτές οι τροποποιήσεις βασίζονται στα στοιχεία που προσκόμισαν τα παραπάνω κράτη μέλη, σύμφωνα με τις διατάξεις του άρθρου 41 του κανονισμού του Συμβουλίου περί κοινής οργανώσεως της αγοράς στον τομέα του βοείου κρέατος ((Καν. 805/68. Τροποποιήθηκε την τελευταία φορά από τον κανονισμό αριθ. 2222/96 του Συμβουλίου, ΕΕ αριθ. L 296 της 21.11.1996. )).

Η Επιτροπή διαβιβάζει απευθείας στον αξιότιμο βουλευτή και στη Γενική Γραμματεία του Κοινοβουλίου έναν πίνακα που αναφέρεται στις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ P-1070/97 υποβολή: David Hallam (PSE) προς την Επιτροπή (12 Μαρτίου 1997)

Θέμα: Οίνος Klein Constantia

Για ποιό λόγο απαγορεύεται η εισαγωγή του οίνου Klein Constantia (Vin de Constance) προέλευσης Νότιας Αφρικής στην Ευρωπαϊκή Ένωση;

Απάντηση του κ. Fischler εξ ονόματος της Επιτροπής (3 Απριλίου 1977)

Η Επιτροπή δεν γνωρίζει τα προβλήματα που ανέφερε το Αξιότιμο μέλος.

Η οινοπαραγωγός υποπεριφέρεια «Constantia» της Νοτίου Αφρικής περιλαμβάνεται στο παράρτημα ΙΙ του κανονισμού (ΕΟΚ) αριθ. 3201/90 για τη θέσπιση λεπτομερών κανόνων για την περιγραφή και παρουσίαση οίνων και οι οίνοι και οι μούστοι σταφυλιών ((ΕΕ L 309, 8.11.1990 )) από την Νότιο Αφρική με την εν λόγω γεωγραφική ονομασία μπορούν, ως εκ τούτου, να εισαχθούν στην Κοινότητα. Εντούτοις, απ' όσα γνωρίζει η Επιτροπή, υποβλήθηκε αίτηση για την προσθήκη στο παράρτημα της ονομασίας «Κlein Constantia», στην οποία αναφέρεται ιδιαίτερα το Αξιότιμο μέλος.

Η Επιτροπή λαμβάνει την ευκαιρία αυτή να αναφέρει ότι από τον Σεπτέμβριο του 1997 θα τεθεί σε ισχύ ένα νέο σύστημα το οποίο δεν θα στηρίζεται πλέον στην αρχή ενός θετικού καταλόγου όλων των γεωγραφικών ονομασιών στις ετικέτες των εισαγόμενων οίνων, αλλά βάσει του οποίου οι οίνοι αυτοί θα πρέπει να συμμορφούνται με όλους τους κοινοτικούς κανόνες επισήμανσης.
ΓΡΑΠΤΗ ΕΡΩΤΗΣΗ E-1126/97 υποβολή: Carmen Dνez de Rivera Icaza (PSE) προς την Επιτροπή (24 Μαρτίου 1997)

Θέμα: Ανθρώπινοι ιστοί για μεταμοσχεύσεις

Τί είδους ελέγχους έχει θεσπίσει ή προτίθεται να θεσπίσει η Επιτροπή για την επισταμένη παρακολούθηση της προέλευσης και του προορισμού των ιστών που χρησιμοποιούνται για μεταμοσχεύσεις;

Απάντηση του κ.Flynn εξ ονόματος της Επιτροπής (28 Απριλίου 1997)

Οι έλεγχοι οι οποίοι πραγματοποιούνται για τον εντοπισμό της προέλευσης καθώς και του προορισμού ανθρώπινων ιστών οι οποίοι χρησιμοποιούνται σε μεταμοσχεύσεις, διενεργούνται από τα κράτη μέλη στο πλαίσιο της συγκεκριμένης οργάνωσης του κάθε συστήματος περίθαλψης. Η Επιτροπή δεν συμμετέχει στην οργάνωση αυτή.
ΓΡΑΠΤΗ ΕΡΩΤΗΣΗ P-0144/97 υποβολή: Jaime Valdivielso de Cuι (PPE) προς την Επιτροπή (24 Iανουαρίου 1997)

Θέμα: Μηδενικός συντελεστής ΦΠΑ για τις εφημερίδες

Έχοντας επίγνωση της ανάπτυξης των νέων τεχνολογιών και, πιό συγκεκριμένα, της νέας κοινωνίας της ενημέρωσης και της διάδοσής της μέσω νέων δικτύων, όπως το internet, έχει άραγε μελετήσει, η Επιτροπή την πιθανή επίπτωση του φαινομένου αυτού στον Ευρωπαϊκό Τύπο;

Η πρόσβαση αυτή, μέσω internet, στο περιεχόμενο του τύπου, δεν μπορεί να επιδεινώσει την κρίση των επιχειρήσεων του Τύπου; Δεν θα μπορούσε να προκαλέσει ακόμη μεγαλύτερη αβεβαιότητα της απσχόλησης στον τομέα αυτό;

Στον βαθμό που ο ανεξάρτητος Τύπος, ο οποίος επιτρέπει να διαμορφωθούν απόψεις και που διαδραματίζει ουσιαστικό ρόλο στο θέμα του δημοκρατικού και παιδαγωγικού ελέγχου, είναι απαραίτητος, ποιά στρατηγική συνδρομή παρέχει η Επιτροπή όσον αφορά τις αλλαγές που θα μετασχηματίσουν τον τομέα;

Προτίθεται να θεσπίσει, το ταχύτερο δυνατό, νομοθεσία που θα μεταβάλει σε μηδενικό το συντελεστή Φ.Π.Α. για έναν ευαίσθητο τομέα με αναμφισβήτησους κοινωνικούς στόχους;

Απάντηση του κ. Monti εξ ονόματος της Επιτροπής (1 Απριλίου 1997)

Η Επιτροπή δεν προτίθεται να εισαγάγει μηδενικό συντελεστή ΦΠΑ στον τομέα του Τύπου. Ορισμένα κράτη μέλη έχουν προς το παρόν το δικαίωμα να εφαρμόζουν μηδενικό συντελεστή στα βιβλία, τις εφημερίδες και τα περιοδικά σύμφωνα με το άρθρο 28, παράγραφος 2 της έκτης οδηγίας ΦΠΑ (77/388/ΕΟΚ ((ΕΕ L 145, της 13.6.1977. ))). Το εν λόγω άρθρο αποτελεί μέρος του μεταβατικού καθεστώτος το οποίο θα αναθεωρηθεί στο πλαίσιο του νέου κοινού συστήματος ΦΠΑ.

Η Επιτροπή έχει συνείδηση του πρωταρχικού ρόλου που διαδραματίζει ο ανεξάρτητος Τύπος όσον αφορά το δημοκρατικό έλεγχο και τη δημόσια εκπαίδευση στη σύγχρονη κοινωνία. Αξίζει να σημειωθεί ότι τα περισσότερα κράτη μέλη ευνοούν τα βιβλία και τις εφημερίδες κυρίως εφαρμόζοντας μειωμένο συντελεστή ΦΠΑ. Αυτό σημαίνει ότι υπάρχει η πιθανότητα στο πλαίσιο του νέου κοινού συστήματος να εξεταστεί το ενδεχόμενο διατήρησης μειωμένου συντελεστή ΦΠΑ.

Η Επιτροπή παρακολουθεί πολύ προσεκτικά τις επιπτώσεις των νέων τεχνολογιών και ιδίως των δικτύων όπως το Internet στον τομέα του Τύπου και τα έντυπα μέσα μαζικής ενημέρωσης γενικά. Οι εξελίξεις στον εν λόγω τομέα θα εξεταστούν διεξοδικά με σκοπό την ενδεχόμενη αναπροσαρμογή του εφαρμοστέου καθεστώτος ΦΠΑ. Ένα καίριο θέμα θα πρέπει να εξεταστεί είναι εάν τα έντυπα μέσα μαζικής ενημέρωσης ανταγωνίζονται άμεσα τα ηλεκτρονικά και εάν αυτό επηρεάζει αισθητά την αντίστοιχη θέση τους στις αγορές.

Η φορολόγηση των ηλεκτρονικών μέσων μαζικής ενημέρωσης όπως το Internet θα συνεπαγόταν την εμπλοκή ορισμένων τεχνικών φορολογικών θεμάτων, τα οποία πρέπει επίσης να εξεταστούν λεπτομερώς. Ένα από τα σημαντικότερα θέματα στο πλαίσιο αυτό είναι η άσκηση, ελέγχου που εκ πρώτης όψεως είναι εξαιρετικά δύσκολη στον τομέα αυτό. Η Επιτροπή είναι της άποψης ότι στο βαθμό που είναι δυνατή η επιβολή ΦΠΑ δεν υπάρχει λόγος ούτε για την κατάργησή του ούτε για την εισαγωγή νέου ειδικού φόρου για την τεχνολογία ηλεκτρονικής πληροφόρησης, όπως ο επονομαζόμενος bit-tax.
ΓΡΑΠΤΗ ΕΡΩΤΗΣΗ E-0646/97 υποβολή: Elisabeth Schroedter (V) προς την Επιτροπή (6 Μαρτίου 1997)

Θέμα: Επιχορήγηση της τοπικής κυβέρνησης του κρατιδίου του Βραδεμβούργου για την κατασκευή αυτοκινητοδρομίου για αγώνες αυτοκινήτου

1. Γνωρίζει η Επιτροπή ότι η κυβέρνηση του κρατιδίου του Βραδεμβούργου χρηματοδότησε την κατασκευή υποδομής για αγώνες αυτοκινήτου και δευτερεύουσες εγκαταστάσεις, όπως πίστα ελέγχου και δοκιμών, με 241,6 εκατ. γερμανικά μάρκα - ήτοι το 90% του χορηγούμενου ποσού - χρησιμοποιώντας 50% των διαρθρωτικών πιστώσεων του ΕΤΠΑ, και τούτο παρότι η ίδια η κυβέρνηση προβλέπει τη δημιουργία 330 θέσεων απασχόλησης κατά τη διάρκεια της λειτουργίας του έργου, ενώ από σοβαρές συγκρίσεις με παρόμοιες εγκαταστάσεις και από τις προβλέψεις των επενδυτών που χρηματοδοτούν τις δευτερεύουσες εγκαταστάσεις προκύπτει ότι ο πραγματικός αριθμός των μονίμων θέσεων εργασίας θα ανέρχεται σε 130;

2. Θεωρεί η Επιτροπή ότι μια τόσο σημαντική επιχορήγηση συμβιβάζεται με τον δείκτη των κοινοτικών πλαισίων στήριξης (60.000 Ecu για κάθε νέα θέση εργασίας στο πλαίσιο των στόχων 1 και 2); Εάν όχι, είναι διαθέσιμη η Επιτροπή να ασκήσει, στο πλαίσιο των υφισταμένων ρυθμίσεων, την επιρροή της προκειμένου να αντιμετωπίσει την παραβίαση των βασικών αρχών και στόχων των διαρθρωτικών ταμείων;

3. Γνωρίζει η Επιτροπή ότι δεν υπάρχουν ενδιαφερόμενοι για μια επένδυση τέτοιου μεγέθους και τέτοιας φύσης και ότι οι δύο υπάρχουσες παρόμοιες εγκαταστάσεις φοβούνται ότι θα βρεθούν σε δύσκολη θέση;

Πιστεύει η Επιτροπή ότι οι διαρθρωτικές παρεμβάσεις για τη στήριξη των μειονεκτικών περιφερειών πρέπει να χρησιμοποιούνται για την προώθηση τέτοιου τύπου επιχορήγησης;

Εάν όχι, ποια μέτρα προτίθεται να λάβει για την αντιμετώπιση της κατάστασης αυτής;

4. Γνωρίζει η Επιτροπή ότι η παράτυπη χρηματοδότηση του σχεδίου αυτού εκ μέρους της κυβέρνησης του κρατιδίου του Βραδεμβούργου αποβαίνει εις βάρος των επενδύσεων για έργα υποδομής στον τομέα της προστασίας του περιβάλλοντος, της επαγγελματικής επιμόρφωσης, της συνεχούς εκπαίδευσης και της παροχής υπηρεσιών για την προώθηση των ΜΜΕ;

Εγκρίνει η Επιτροπή αυτή την πρακτική;

Απάντηση της κ. Wulf-Mathies εξ ονόματος της Επιτροπής (8 Απριλίου 1997)

Το ομόσπονδο κράτος του Βραδεμβούργου ενημέρωσε την Επιτροπή για την απόσυρση της αίτησης για τη χρηματοδοτική υποστήριξη του εν λόγω προγράμματος από το Ευρωπαϊκό Ταμείο Περιφερειακής Ανάπτυξης.
ΓΡΑΠΤΗ ΕΡΩΤΗΣΗ E-1049/97 υποβολή: Jesϊs Cabezσn Alonso (PSE) και Manuela Frutos Gama (PSE) προς την Επιτροπή (19 Μαρτίου 1997)

Θέμα: ΚΟΑ στον τομέα του καπνού

Σε σχέση με τη νέα ΚΟΑ στον τομέα του καπνού υποβάλλουμε στην Επιτροπή το εξής ερώτημα: Τί νόημα έχει η αγορά ποσοστώσεων από τους καπνοκαλλιεργητές με στόχο την απομάκρυνσή τους από την παραγωγή όταν αυτό θα έχει σοβαρές κοινωνικές και περιβαλλοντικές επιπτώσεις για τις περιοχές του ευρωπαϊκού νότου που έχουν χαμηλό επίπεδο ανάπτυξης;

Γνωρίζει η Επιτροπή ότι η μείωση της καπνοπαραγωγής δεν μπορεί να αντισταθμιστεί από άλλες καλλιέργειες;

Aπάντηση του κ. Fischler εξ ονόματος της Επιτροπής (7 Απριλίου 1997)

Η Επιτροπή έχει συνείδηση της ανάγκης παροχής ενίσχυσης στους ευρωπαίους καπνοπαραγωγούς, οι οποίοι, πολύ συχνά, βρίσκονται στις φτωχότερες περιοχές της Κοινότητας. Η τροποποίηση του καθεστώτος ποσοστώσεων που η Επιτροπή εξετάζει δεν έχει ως σκοπό να εξαφανίσει τον καπνό από τις καπνοπαραγωγικές περιοχές ή ακόμη να αποσύρει από τους παραγωγούς, παρά τη θέλησή τους, τις ποσοστώσεις τους παραγωγής.

Η εξεταζόμενη τροποποίηση, η οποία συνίσταται στη διευκόλυνση των μεταφορών ποσοστώσεων μεταξύ των ποικιλιών καθώς επίσης και στην δυνατότητα παραχώρησης ποσοστώσεων μεταξύ παραδοσιακών παραγωγών, έχει αντιθέτως ως σκοπό να επιτρέψει μια καλύτερη επάρκεια μεταξύ της παραγωγής του καπνού και της ζήτησης της αγοράς. Η θέση σε εφαρμογή ενός συστήματος αγοράς ποσοστώσεων πρέπει συνεπώς να εκληφθεί ως δημιουργία ενός «δικτύου ασφαλείας», από το οποίο μπορούν να επωφεληθούν οι παραγωγοί που επιθυμούν να εγκαταλείψουν τον τομέα και οι οποίοι δεν βρίσκουν αγοραστή για τις ποσοστώσεις τους.
ΓΡΑΠΤΗ ΕΡΩΤΗΣΗ E-0072/97 υποβολή: Josι Barros Moura (PSE) προς το Συμβούλιο (24 Iανουαρίου 1997)

Θέμα: Στόχος των διαρθρωτικών ταμείων

Στην ομιλία που εκφώνησε στις 19 Σεπτεμβρίου 1996, στο Μονπελιέ, η Επίτροπος κ. Wulf-Mathies διαβεβαίωσε ότι έχει ήδη καταφέρει να συγκεντρώσει τα απαιτούμενα μέσα για ορισμένες πολιτικές προτεραιότητες, όπως η καταπολέμηση της ανεργίας, η ενίσχυση της ανταγωνιστικότητας, ιδιαίτερα των μικρομεσαίων επιχειρήσεων, με την υποστήριξη των επενδύσεων, της ανάπτυξης και της επαγγελματικής επιμόρφωσης καθώς και η βελτίωση της προστασίας του περιβάλλοντος και της ισότητας ευκαιριών μεταξύ ανδρών και γυναικών. Τίθεται όμως το θέμα της οικονομικής και κοινωνικής συνοχής κυρίως όσον αφορά το στόχο της μείωσης των κοινωνικο-οικονομικών ανισοτήτων μεταξύ κρατών μελών, περιφερειών και κοινωνικών ομάδων. Οι στόχοι των διαρθρωτικών ταμείων καθορίζονται ωστόσο στη Συνθήκη και στο παράγωγο δίκαιο και δεν συμπίπτουν με τις «πολιτικές προτεραιότητες» της Επιτρόπου.

Πώς κρίνει το Συμβούλιο, βάσει του κοινοτικού δικαίου, τις προτεραιότητες αυτές;

Απάντηση (30 Μαΐου 1997)

Οπως υπογραμμίζει ο αξιότιμος κ. βουλευτής, οι στόχοι που επιδιώκουν τα Διαρθρωτικά Ταμεία καθορίζονται στην Συνθήκη και στο παράγωγο δίκαιο, ενώ η Επιτροπή είναι επιφορτισμένη με την εφαρμογή τους.

Στο πλαίσιο αυτό, είναι σκόπιμο να υπενθυμιστεί ότι στην κοινή του έκθεση του 1996 σχετικά με την απασχόληση το Συμβούλιο υπογράμμισε σύμφωνα με συμπεράσματα του Ευρωπαϊκού Συμβουλίου της Φλωρεντίας, ότι είναι δυνατόν να επικεντρωθούν οι διαρθωτικές πολιτικές περισσότερο στην δημιουργία θέσεων απασχόλησηςη χωρίς να υπονομευθούν οι βασικές αρχές, το υπάρχον νομικό πλαίσιο και τα ποσά των Διαρθρωτικών Ταμείων.

Τέλος το Συμβούλιο υπενθυμίζει ότι η ισχύουσα νομοθεσία καθορίζει τους τρόπους με τους οποίους μπορούν να αναληφθούν οι ενδεχόμενες αναθεωρήσεις ή προσαρμογές των κοινοτικών πλαισίων στήριξης. Πρέπει εν πάση περιπτώσει, να πραγματοποιούνται με πλήρη σεβασμό της αρχής της εταιρικής σχέσης.